
Önkormányzatok helyzetei és a Helyi iparűzési adó komplexitása

Kulcsszavak: Hatékonyság; Helyi adó; Helyi iparűzési adó; Helyi önkormányzatok; Versenyképesség
A dolgozat témája a magyar önkormányzatok helyzetei 2015-től egészen 2022-ig és a helyi iparűzési adó komplexitása. A téma fontossága megkérdőjelezhetetlen, hiszen egy ország nemzetgazdasága akkor tud versenyképes maradni, ha annak önkormányzatai stabilan tudnak működni. Továbbá egy másik fontos kérdés, hogy a helyi iparűzési adó jelenthet-e stabil bevételi forrást az önkormányzatok számára ?
Sajnos a válasz nem egészen egyszerű hiszen Magyarországon az önkormányzatok helyzetei nem változtak a 2015 és 2022-es időszak között. A dolgozat célja, hogy felhívja a figyelmet az önkormányzatok fontosságára, továbbá aktualizálni szeretné a témát a hallgatók és szakemberek körében.
A dolgozatnak a kutatási kérdései a következők:
• A Magyar önkormányzati rendszer alul adóztatott-e ?
• Ha kivonnák az állami támogatásokat akkor az önkormányzatok mekkora része lenne szuverén ?
• Adóreform megoldhatja-e a helyi iparűzési adó bonyodalmait ?
Az elemzéseim során az SPPS statisztikai program csomag segítségével végeztem el a számításokat. Az alkalmazott elemzések a következők:
• Helyi iparűzési adóval kapcsolatos statisztikai elemzések
• Önállóság elemzés az önkormányzatok körében (HIPA összesen/ Működési kiadások összesen)
• Önkormányzatokról készült szisztematizált összefoglaló
• Varianciaanalízis (klaszter táblák segítségével)
A kutatás eredményei cseppet sem meglepőek hiszen, ahogyan említettem az önkormányzatok helyzetei nem javultak. Az önkormányzatok bevételi forrásai bizonytalanok, azaz az önkormányzati rendszer alul adóztatott. A helyi iparűzési adó komplexitása miatt az adóbevételek kiszámíthatóságában kihívások jelentkezhetnek. Ezek a kihívások akadályozhatják a tervezhetőséget az önkormányzatok körében.



